BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj: 126 0 I 162680 21 I 3
Lukavac, 29.06.2022. godine 

Općinski sud u Lukavcu, sudija Azra Bojić, u pravnoj stvari tražioca izvršenja Općina Lukavac koju zastupa Općinsko pravobranilaštvo, protiv izvršenika E.D, vlasnik SZR ……. ………., Lukavac, radi naplate novčanog potraživanja, dana 29.06.2022. godine donio je 

Z A K LJ U Č A K   O   P R O D A J I

1. Određuje se drugo ročište za prodaju popisane pokretne stvari izvršenika za dan 28.07.2022. godine u 13,00 sati u prostorijama Općinskog suda u Lukavcu, sudnica broj 23, a prodaja će se izvršiti putem usmenog javnog nadmetanja.

2. Predmet javne prodaje je popisana pokretna stvar izvršenika, popisana od službenog  lica ovog suda i to:

· KLIMA ELIT INTERIS HITACHI - procijenjena vrijednost 400,00 KM
· Frižider dupli WHIRPOOL - procijenjena vrijednost 250,00 KM
· Zamrzivač bez oznake - procijenjena vrijednost 150,00 KM
· Električni šporet „Gorenje“ ugradbeni – procijenjena vrijednost 300,00 KM
· TV plazma BIRA 32' – procijenjena vrijednost 150,00 KM

3. Kako se radi o drugom ročištu za javno nadmetanje, pokretna stvar koja je predmet prodaje, može se prodati bez ograničenja u pogledu iznosa njene cijene. (član 131.   stav 4. Zakona o izvršnom postupku FBiH ( Službene novine FBiH broj 32/03, 52/03, 33/06, 39/09, 39/09, 35/12, 46/16). 

4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

5. Sud će postupak obustaviti ako se pokretna stvar ne uspiju prodati na drugom ročištu – javnom nadmetanju odnosno putem neposredne pogodbe;

6. Ovaj zaključak o prodaji objavit će se na oglasnoj tabli suda, a tražilac izvršenja ga može objaviti i u javnim glasilima, o svome trošku.




								                     S u d i j a									                     Azra Bojić
Pouka o pravnom lijeku:
Protiv zaključka nije dopušten pravni lijek.
